**Referat af generalforsamlingen 20. februar 2019**

**Pkt. 1 Valg af dirigent og referent**

Dorthe Würtz blev valgt til referent

Leila Jensen blev valgt til dirigent

Leila erklærede, at der var indkaldt til generalforsamlingen efter gældende vedtægt.

**Pkt. 2 Formandens beretning**

Susanne fremlagde beretningen.

Beretningen kan læses under referatet.

**Pkt. 3 Fremlæggelse og godkendelse af revideret regnskab.**

**Pkt. 4 Fremlæggelse og godkendelse af budget**

Bestyrelsen valgte af udsætte punkt 3 og 4, og indkalde til ekstraordinær

generalforsamling, da kasseren var på ferie.

De øvrige bestyrelsesmedlemmer ønskede ikke at besvare spørgsmål vedrørende

regnskabet

**Pkt. 5 Godkendelse af kontingent**

Bestyrelsen fremlagde forslag til at bibeholde kontingentet på de 850,- kr.

Forslaget blev vedtaget.

**Pkt. 6 Indkomne forslag**

1. **Vedtægtsændring.**

Bestyrelsen havde udarbejdet nogle vedtægtsændringer, så revisoren på lige fod med

alle andre valgte personer hos Odsherreds Linedancers, bliver valgt i en

tidsbegrænset periode

Vedtægtsændringerne blev vedtaget.

**Pkt 7. Valg af bestyrelsesmedlemmer og suppleant.**

Dorte Jakobsen blev genvalgt til bestyrelsen

Else Sørensen blev genvalgt til bestyrelsen

Gurli Nielsen ønskede og blev valgt ind i bestyrelsen

Vibeke Monnick blev genvalgt som bestyrelsessuppleant

Bestyrelsen konstituerede sig som følge:

Formand: Susanne Viid

Næst formand: Else Sørensen

Kasser: Dorte Jakobsen

Sekretær: Gurli Nielsen

PR og Web: Dorthe Würtz

**Pkt. 8 Valg af revisor og suppleant**

Johan Christiansen blev genvalgt revisor

Anne Grethe Blyitgen blev genvalgt som revisorsuppleant

**Pkt. 9 Evt.**

Dorte og Rene inviterer til sommerfest lørdag d. 20. juli 2019

Sæt X – indbydelse med nærmere info. kommer senere.

Bestyrelsen har fået lavet nogle lilla flaskebluser, som blev delt ud til de dansere, der

ikke tidligere har modtaget en flaskebluse.

Flaskeblusen kan købes for 50,- kr.

Referent

Dorthe Würtz

Formandens beretning 2019

Ja, så er der allerede gået et år igen.

Jeg ser tilbage på året med glæde og mange dejlige stunder, sammen med jer alle sammen, hvor der er blevet danset, snakket og grint en hel del.

Til vores 10 års fødselsdag – 15. april 2018 - var vi 48 glade linedansere som hyggede os på Bournonvilles Wild West.

Vi morede os med diverse cowboy-konkurrencer, dansede og åd os mætte i alverdens lækkerier.

En dejlig fødselsdag med glade dansere og en fed stemning.

For mindst 7. gang deltog klubben i Skærbæk linedancetræf –

I 2018 var der 16 medlemmer, som sammen med mere end 600 andre linedancere, nød Kr. Himmelfarts dagene med en masse linedance.

Humøret var højt, det samme var det sociale samvær.

Sommerfesten hos Dorte og Rene var endnu engang en festlig succes.

Dejligt, at I igen åbnede jeres døre og lod os komme ind.

Jeres gæstfrihed er stor - men ingen sommerfest uden glade gæster – og lur mig om ikke de fleste har lyst til at komme igen, hvis de får chancen.

Et af tilbuddene til at få danset i løbet af sommeren er på Isrosen i Holbæk. Klubben møder talstærkt op gennem hele sommeren.

Jeg har talt, at ca. 30% af klubbens dansere har været forbi Isrosen i løbet af sommeren 2018.

Andre tilbud om sommerdans bliver også hyppigt besøgt, bla. Roskilde havn.

I maj 2018 inviterede Aldi i Nykøbing os til at lave en opvisning til deres store arrangement i forbindelse med en mejeripris, som butikken havde vundet.

En god oplevelse at være med til og dejligt at blive hyret udefra.

Senere på sommeren blev vi inviteret med til Odsherreds folkemøde, på den Rytmiske højskole i Vig.

Og vi arrangerede selv to PR-opvisninger.

En ved Aldi i Vig og en i Asnæs centeret.

Til alle arrangementer har der været god tilslutning fra klubbens dansere.

TAK for det.

Ligesom danserne er villige til at møde op, så er Grethe også altid på pletten, så snart bestyrelsen bjæffer.

Du siger sjældent nej og er som oftest med på den værste, hvor du møder op med højt engagement og godt humør.

For eksempel har du på anden sæson i træk, tilbudt begynderholdet en times ekstra undervisning. Jeg har hørt mange positive udtalelser om dette tilbud.

Du er berømt og berygtet vidt omkring i linedance kredse. Ikke uden grund – du er en meget dygtig instruktør.

Vi har sagt det før – Grethe du er en vigtig brik for klubbens eksistens.

(flasker og lilla fleecetrøje til Grethe)

Da sæsonen startede i september 2018, kom der 10 interesserede personer, som ønskede at prøve at danse linedance. Alle 10 er blevet medlem af klubben og danser nu rigtige linedance.

Men en flok af 10 begyndere er jo ingen klub. Så det er skønt, at der er yderligere 32 som trofast møder op og er med til at gøre klubben til det den er i dag.

Jeg håber I bliver ved med at vise jeres store interesse og opbakning.

Det er efterhånden blevet en tradition, at klubben afholder 3 dansearrangementer i løbet af sæsonen.

Bestyrelsen og Grethe lægger et stort arbejde i disse arrangementer. Derfor er det dejligt at se, at klubbens medlemmer bakker trofast op.

Der er flere og flere, som ofte vælger at deltage i arrangementer, i weekenden, hos de andre klubber.

Hver onsdag ligger der en mappe på kaffebordet, med indbydelser til forskellige dansearrangementer. Hvis du har lyst til at komme med, fatter du en kuglepen og tilmelder dig, ved at skrive dit navn på indbydelsen. Så er du med!

En tak til Johan for, at du stiller op og er behjælpelig som klubbens revisor.

(flaske til Johan)

Der skal også lyde en stor tak til Dorthe med h, som gør et stort stykke arbejde som PR i klubben og med hjemmesiden.

Dorte uden h, du skal også have en stor tak for al den dejlige mad, som du disker op med til vores søndags dans, og dejlige kager om onsdagen.

Jeg ved du bruger lang tid på det.

Else må vi heller ikke glemme. Hun holder styr på vores økonomi.

Tak til dig også.

Lissi valgte at melde sig ud af klubben, i efteråret 2018.

Jeg vil gerne takke Lissi for hendes arbejde i bestyrelsen.

Jeg slutter af med at ønske jer alle sammen et dejligt år, med masser af dans og glæde rundt omkring i landet.

Formand

Susanne Viid

Liselotte Holdt tog ordet og takkede Susanne for hendes arbejde i bestyrelsen og for de skønne kager til klubbens arrangementer.